SET ปิดเช้าวูบ15จุด หลังการเมืองไม่ชัดเจน-“ดาวโจนส์” ดิ่งหนัก460จุด หวั่นเศรษฐกิจโลกถดถอย
SET ปิดเช้าวูบ15จุด หลังการเมืองไม่ชัดเจน-"ดาวโจนส์" ดิ่งหนัก460จุด หวั่นเศรษฐกิจโลกถดถอย โดยดัชนีปิดเช้านี้ที่ระดับ 1,631.61 จุด ลดลง 14.68 จุด หรือ 0.89% มูลค่าการซื้อขาย 1.88 หมื่นลบ.
27 มี.ค. 2562

ผู้สื่อข่าวรายงานว่า ดัชนีตลาดหุ้นไทย SET ปิดเช้านี้ที่ระดับ 1,631.61 จุด ลดลง 14.68 จุด หรือ 0.89% มูลค่าการซื้อขาย 1.88 หมื่นลบ. ขณะที่ดัชนีอุตสาหกรรมดาวโจนส์ เมื่อคืนนี้ (25 มี.ค.62) ปิดที่ระดับ 25,502.32 จุด ปรับตัวลดลง 460.19 จุด หรือ 1.77%
10 หุ้นกดดัชนีเช้านี้

ด้าน  น.ส.ธีรดา ชาญยิ่งยงค์ ผู้อำนวยการฝ่ายวิเคราะห์หลักทรัพย์ บล.ฟิลลิป (ประเทศไทย) เปิดเผยว่า ตลาดหุ้นไทยเช้านี้ปรับตัวลงในทิศทางเดียวกับตลาดหุ้นในภูมิภาคเอเชียที่ต่างติดลบกันเป็นส่วนใหญ่ หลังจากที่มีความกังวลเศรษฐกิจโลกจะถดถอย
ส่วนบ้านเราก็เผชิญแรงกดดันจากความไม่แน่นอนทางการเมือง หลังจากที่ได้มีการเลือกตั้งเสร็จแล้วแต่ยังต้องรอดูผลการเลือกตั้งอยู่ ซึ่งในความไม่แน่นอนนี้ทำให้ตลาดฯมีความผันผวนพอควร โดยยังอิงในทางลงอยู่ ช่วงนี้ยังต้องจับตาการเมืองในประเทศ โดยรอดูว่าการฟอร์มทีมรัฐบาลจะมีเสถียรภาพหรือไม่
สำหรับแนวโน้มการลงทุนในช่วงบ่าย น.ส.ธีรดา กล่าวว่า ตลาดฯคงจะยืนในแดนลบ พร้อมให้แนวนรับ 1,630-1,620 จุด ส่วนแนวต้าน 1,640-1,650 จุด
 
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์ ได้แก่
CPALL  มูลค่าการซื้อขาย 1,812.45 ล้านบาท ปิดที่  74.50 บาท ลดลง  1.50 บาท
PTT    มูลค่าการซื้อขาย 1,133.10 ล้านบาท ปิดที่  48.00 บาท ลดลง  0.75 บาท
STEC   มูลค่าการซื้อขาย 1,111.33 ล้านบาท ปิดที่  23.50 บาท เพิ่มขึ้น 0.50 บาท
IVL    มูลค่าการซื้อขาย   749.87 ล้านบาท ปิดที่  49.25 บาท ลดลง  0.50 บาท
PTTEP  มูลค่าการซื้อขาย   723.59 ล้านบาท ปิดที่ 124.50 บาท ลดลง  2.00 บาท